Решение на Общия съд от 21 декември 2022 г. — Tradición CZ/EUIPO — Rivero Argudo (TRADICIÓN CZ, S.L.)
(Дело T-250/19)1
(Марка на Европейския съюз — Процедура по възражение — Заявка за словна марка на Европейския съюз „TRADICIÓN CZ, S.L.“ — По-ранна словна марка на Европейския съюз „RIVERO CZ“ — Относително основание за отказ — Липса на риск от объркване — Член 8, параграф 1, буква б) от Регламент (ЕО) № 207/2009 (впоследствие член 8, параграф 1, буква б) от Регламент (ЕС) 2017/1001)
Език на производството: испански
Страни
Жалбоподател: Tradición CZ, SL (Херес де ла Фронтера, Испания) (представител: M. Aznar Alonso, avocat)
Ответник: Служба на Европейския съюз за интелектуална собственост (представители: S. Palmero Cabezas и D. Gája)
Друга страна в производството пред апелативния състав на EUIPO, встъпила в производството пред Общия съд: María Dolores Rivero Argudo (Херес де ла Фронтера, Испания) (представител: A. Vela Ballesteros, avocat)
Предмет
С жалбата си, подадена на основание на член 263 ДФЕС, жалбоподателят иска частична отмяна на решението на втори апелативен състав на Службата на Европейския съюз за интелектуална собственост (EUIPO) от 4 февруари 2019 г. (преписка R 257/2018-2)
Диспозитив
Отменя решението на втори апелативен състав на Службата на Европейския съюз за интелектуална собственост (EUIPO) от 4 февруари 2019 г. (преписка R 257/2018-2) в частта относно „услуги по продажба на едро и дребно на оцет в търговската мрежа и чрез световните информационни мрежи“, включени в клас 35 по смисъла на ревизираната и изменена Ницска спогодба относно международната класификация на стоките и услугите за регистрация на марки от 15 юни 1957 г.
Отхвърля жалбата в останалата ѝ част.
Осъжда Tradición CZ, SL, Службата на Европейския съюз за интелектуална собственост (EUIPO) и г-жа María Dolores Rivero Argudo да понесат направените от тях разноски.
____________
1 ОВ C 187, 3.6.2019 г.